**5 клас Домашна работа – 24 учебна седмица**

**Български език**

1. *Моля, препишете в тетрадките си.*

**ПРЕДЛОГ**

**Предлогът е неизменяема част на речта**, която стои пред съществително име***(в*** *гората),* пред прилагателно име***(за*** *умния)*, пред числително име***(с*** *тримата)*, пред местоимение***(пред*** *нея)* или пред наречие *(след малко)*, но никога пред глагол.

Най-често употребяваните предлози в българския език са: ***в/във, на, от, до, с/със, за, над, под, пред, зад, към, след, през, край, върху, срещу, между*** и други.

1. *Прочетете текста и открийте предлозите в него. Запишете ги в тетрадките си.*

Не минало много време и царският син чул за златното момиче, което било толкова хубаво, че нямало второ като него, и го поискал за жена. Изпратил сватове, ала мащехата скрила от тях златното момиче под едно корито на двора и вместо него облякла в булчинска рокля и забулила с було своята дъщеря. Казала ѝ да подава изпод булото само позлатения си пръст, та хората да мислят, че тя е златната невеста.